open-index/open-wikipedia-markdown huggingface dataset:
Henning Dyremose

**Henning Baunbæk Dyremose** (født 22. desember 1945 i Holstebro) er en dansk forretningsmann og tidligere konservativ politiker.

## Liv og virke
Han vokste opp i Holstebro som den yngste av seks søsken i en arbeiderklassefamilie. Foreldrene og storebroren var medlemmer av DNSAP under okkupasjonen.

Han gikk statsgymnaset i Struer og ett år på high school i Washington. Han utdannet seg deretter til sivilingeniør i kjemi ved Danmarks Tekniske Højskole og til diplomøkonom (HD) i organisasjon ved Handelshøjskolen i København. I 1970- og 1980-årene hadde Dyremose lederstillinger i legemiddelkonsernet Novo Nordisk.

Dyremose var innvalgt i Folketinget i periodene 1979–1984 og 1990–1994, og fungerte som de konservatives politiske ordfører 1982–1983. Han satt i Poul Schlüters regjeringer som arbeidsminister 1986–1989 og finansminister 1989–1993. I 1993 gikk Schlüter av som statsminister og partileder som følge av tamilsaken. Dyremose overtok som partileder, men ble ikke statsminister, så lenge Radikale Venstre ikke ville støtte en borgerlig regjering. Deretter fulgte ni måneders maktkamp mellom Dyremose og folketingsgruppens formann Hans Engell. Engell endte med å bli partileder, mens Dyremose gikk tilbake til næringslivet.

Dyremose ble i 1993 administrerende direktør i trelastfirmaet Dalhoff Larsen & Horneman (DLH). I 1998 ble han administrerende direktør i TeleDanmark/TDC, som hadde blitt privatisert og måtte drive på markedsvilkår. Han fratrådte som direktør i 2006, men satt som konsernets styreleder i to år. Dyremose har også vært styremedlem i Carlsberg 1999–2009, formann i Danmarks Eksportråd 2004–2009 og formann Dansk Industri 2005–2008. I 2011 var han oppnevnt av regjeringen som eksportambassadør for Brasil. 

Dyremose ble i 1987 kommandør av Dannebrogordenen.

Henning Dyremose giftet seg i 1966 med lege Elly Dyremose, som også har vært konservativ politiker. De er foreldre til tidligere folketingsmedlem Charlotte Dyremose.

## Referanser
1. divisjon bandy for menn 2007/08

**1. divisjon bandy for herrer 2007/08** var det nest øverste nivået i norsk bandy sesongen 2007/08. Serien startet 13. november 2007 og varte til 19. februar 2008. Deretter var det kvalifiseringsspill for opprykk og nedrykk. 

## Tabell

## Kvalifisering om opprykk til Eliteserien 2008/09
**Runde 1**
*Ready – Høvik **8-3**
*Øvrevoll Hosle – Hamar **5-4**

**Runde 2**
*Hamar – Ready **3-9**
*Høvik – Øvrevoll Hosle **6-1**

**Runde 3**
*Høvik – Hamar **4-1**
*Ready – Øvrevoll Hosle **3-3**

## Kvalifisering om nedrykk til 2. divisjon 2008/09
**Runde 1**
*Solberg 2 – Ullevål 2 **1-9** 
*Stabæk 2 – Mjøndalen 2 **10-2**

**Runde 2**
*Mjøndalen 2 – Solberg 2 **11-4**

**Runde 3**
*Mjøndalen 2 – Ullevål 2 **5-6**
*Stabæk 2 – Solberg 2 **19-5**

Kampen mellom Stabæk 2 og Ullevål 2 hadde ingen innvirkning på tabellen og ble sløyfet.

For å begrense antall andrelag i 1. divisjon måtte Stabæk 2 og Ullevål 2 spille kvalifisering for å beholde plassen i divisjonen siden det var andrelagene til Mjøndalen og Solberg som endte på de to øverste plassene i 2. divisjon.

## Eksterne lenker
* Kampoppsett og tabell
* Kvalifisering elite/1.div
* Kvalifisering 1.div/2.div
Kong Christian Xs erindringsmedalje for deltakelse i krigen 1940–45

**Kong Christian Xs erindringsmedalje for deltakelse i krigen 1940–45** er en dansk medalje for deltakelse i de alliertes krigsinnsats mot Tyskland i andre verdenskrig. Den ble innstiftet i 1946 og utdelt til 1954.

## Bakgrunn
Kong Christian Xs erindringsmedalje for deltakelse i krigen 1940–45 ble innstiftet 3. mai 1946 av kong Christian X. Innstilling fra utenriksminister Gustav Rasmussen lå til grunn for vedtaket. Medaljen skulle belønne dansker som hadde meldte seg til krigstjeneste i de alliertes væpnede styrker eller i støtteorganisasjoner.

## Utforming

Kong Christian Xs erindringsmedalje for deltakelse i krigen 1940–45 er i sølv og har en diameter på 31 mm. På avers bærer den kong Christian Xs høyrevendte portrett. Omskriften lyder «CHRISTIAN X • MIN GUD • MIT LAND • MIN ÆRE •». Reversen har innskriften «FOR / DELTAGELSE / I ALLIERET / KRIGSTJENESTE / 1940-45» over fem linjer. Medaljen er utstyrt med kongekrone. 

Medaljen er opphengt i et rødt bånd med fire smale hvite striper. For herrer ble det benyttet pentagonalt bånd, for kvinner bånd utformet som en sløyfe.

Kong Christian Xs erindringsmedalje for deltakelse i krigen 1940–45 ble utformet av Harald Salomon og preget ved Den Kgl. Mønt i København.

## Tildeling
Kong Christian Xs erindringsmedalje for deltakelse i krigen 1940–45 ble tildelt dansker som meldte seg som frivillige til  alliert krigstjeneste etter den tyske okkupasjonen av Danmark. Det var et vilkår at mottakeren hadde et godt rykte. Medaljen kunne tildeles *post mortem* og ble da overlatt nærmeste pårørende. Tildeling fant sted ved kongelig resolusjon etter innstilling fra utenriksministeren.

Det ble utdelt 905 medaljer, omkring 10 % av disse til kvinner.

Kaj Birksted, Anders Lassen, John Christmas Møller, C. M. Rottbøl, Carl Johan Bruhn, Jens Henning Fisker Hansen, Jutta Graae, Flemming Juncker,  Jens Lillelund, Ole Lippmann og Svend Truelsen var blant mottakerne.

## Referanser


## Kilder
*Hieronymussen, Poul Ohm og Jørgen Lundø: *Europæiske ordner i farver*, København: Politikens forlag, 1966, s. 206
*Stevnsborg, Lars: *Kongeriget Danmarks ordener, medaljer og hederstegn. Kongeriget Islands ordener og medaljer*, Odense Universitetsforlag, 2005, s. 542–546
Katerina Graham

**Katerina «Kat» Alexandre Graham** (født 5. september 1989 i Genève, Sveits) er en amerikansk skuespiller, sanger, plateprodusent, danser og fotomodell. Hun spiller Bonnie Bennett i *[[The Vampire Diaries]]*.

## Referanser


## Eksterne lenker
* 
*
John Vinther

**John Vinther** (født 24. oktober 1965 i København) er en dansk advokat, forretningsmann og konservativ politiker.

Han vokste opp i Ishøj, tok studentereksamen ved statsgymnaset (statsskolen) i Vallensbæk i 1984, og juridisk embedseksamen ved Københavns Universitet i 1990. Vinther var fullmektig i Advokatfirmaet Peter Rud & Partnere 1991–1995, advokat i samme firma 1995–1997, deretter i Advokatfirmaet Kim Bonde i København 1997–2002. Han har særlig arbeidet med kontrakter, forsikring, eiendom og bedriftsrådgivning. Vinther var administrasjonssjef i boligbyggeselskapet JM Danmark 2002–2013. I 2014 ble han sjefjurist i eiendomsselskapet Carlsberg Byen, som utvikler de tidligere bryggeriområdene.

Vinther meldte seg inn i Konservativ Ungdom i 1981, og satt som formann i KU i Københavns amt 1985–1987 og medlem av KUs hovedstyre i samme periode. Vinther var valgt til Folketinget fra Glostrup krets i Københavns amtskrets 1990–1998, deretter fra Lyngby-Søllerød krets 2000–2001, etter at Jens Heimburger nedla sitt mandat. Vinther ble ikke gjenvalgt i 2001, da Charlotte Dyremose fikk flere personlige stemmer.

## Referanser
Edinburgh Napier University

**'Edinburgh Napier University** er et offentlig universitet i Skottlands hovedstad Edinburgh. Den har 17 000 studenter, hvorav mer enn 4 000 er internasjonale, fra over 100 land. I studieåret 2013/2014 var det registrert 62 studenter fra Norge. 

Universitetet er spredt over flere campuser i byen Edinburgh. De viktigste er Craiglockhart, Craighouse, Merchiston og Sighthill.

## Historie
Navnet stammer fra matematikeren John Napier, oppfinner av logaritmer. Huset han vokste opp i, Merchiston Tower, er en del av universitetets Campus i Merchiston. Bygget var setet til Clan Napier.

Napier Technical College ble grunnlagt i 1964. I 1986 ble navnet endret til Napier Polytechnics. Etter flere sammenslåinger fikk Napier status som universitet i 1992, og i 2009 ble navnet Edinburgh Napier University fastsatt. 

## Undervisningen
De tre viktigste fakultetene er:

* The Business School
* The Faculty of Engineering, Computing & Creative Industries
* The Faculty of Health, Life & Social Sciences 

Rektoren er Dame Joan Springer.

## Rangeringer

Edinburgh Napier University ble rangert som nummer 92 av 126 britiske universiteter på Complete University Guides liste for 2016 og som nummer 64 av 119 britiske universiteter på *The Guardians* 2016-liste.

Edinburgh Napier University var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.

## Referanser


## Eksterne lenker
* 
* Offisielle nettsider
Johann Wolf

**Johann Wolf** (født 26. mai 1765 i Nürnberg, død 16. februar 1824) var en tysk naturhistoriker og ornitolog.

Han var medlem av det tyske vitenskapsakademiet Leopoldina.

## Publikasjoner
* *Neue methodische Vorschriften für Erziehungs- und Schulanstalten*
* *Naturgeschichte der Vögel Deutschlands*,
* *Taschenbuch der Vogelkunde für Deutschland*, Nürnberg 1810
* *Abbildung und Beschreibung der Kreuzotter*, Nürnberg 1815;
* *Abbildungen und Beschreibung merkwürdiger naturwissenschaftlicher Gegenstände*, 2 Bände, Nürnberg 1818–1822
* *Ein sicheres und wohlfeiles Mittel, Insekten schnell und ohne Verletzung zu tö*dten, Nürnberg, 1803
* ''Der Steinkrebs, Nürnberg, 1805

## Litteratur
* Wilhelm Heß: Wolf, Johann (Pädagoge). In: Allgemeine Deutsche Biographie (ADB). Band 43, Duncker & Humblot, Leipzig 1898, S. 764 f. Siehe seite=766/767
1. divisjon bandy for menn 2005/06

**1. divisjon bandy for herrer 2005/06** var det nest øverste nivået i norsk bandy sesongen 2005/06. Serien startet 15. november 2005 og varte til 21. februar 2006. Deretter var det kvalifiseringsspill for opprykk og nedrykk. 

## Tabell

## Kvalifisering om opprykk til Eliteserien 2006/07
**Runde 1**
*Ready – Høvik **6-4**
*Snarøen – Øvrevoll/Hosle **5-8**

**Runde 2**
*Øvrevoll/Hosle – Ready **2-1**
*Høvik – Snarøen **6-5**

**Runde 3**
*Høvik – Øvrevoll/Hosle **3-8**
*Ready – Snarøen **15-2**

## Kvalifisering om nedrykk til 2. divisjon 2006/07
*Hauger – Ullern **11-6** 
*Skeid – Hauger **4-4**
*Ullern – Skeid **0-8**

For å unngå for mange andrelag i divisjonen rykket Mjøndalen 2 direkte ned, mens Ullern fikk spille kvalifisering. Ullern tapte denne, men fikk likevel beholde plassen da Øvrevoll Hosle senere trakk laget sitt fra eliteserien.

## Referanser


## Eksterne lenker
* Kampoppsett og tabell
* Kvalifisering eliteserien/1. divisjon
Agitpop

**Agitpop** var et dansk, sosialistisk musikk- og kunstnerkollektiv, aktive på 1970-tallet.

Agitpop oppsto i 1971 da man jobbet med LP-en *Den første maj*. Blant de mest sentrale i gruppen var musikerne Benny Holst og Arne Würgler, tekstforfatteren Jesper Jensen og dramatikeren Per Schultz.

Agitpop-platene var utstyrt med tekster og besifring, ment for bruk og allsang ved arrangementer. Gruppen var blant annet tilknyttet den danske Folkebevægelsen mod EF. Midt på 1970-tallet var de også engasjert som sangskrivere i forbindelse med streiker og fagforeningsaktivitet.

Blant deres mest kjente låter var «Røde Wilfred» og «Folketings-boogie-woogie».

## Diskografi
* 1971: *Skolesange* (LP, Agitpop 1) 
* 1972: *Europasange* (LP, Agitpop 2) 
* 1973: *Lærlingesange* (EP, Agitpop 3) 
* 1973: *Hvorlænge endnu* (LP, Agitpop 4) 
* 1976: *Den sidste olie* (LP, Agitpop 6) 

## Eksterne lenker
* Om Agitpop på Den Store Danske
Los Angeles Wolves

**Los Angeles Wolves** var et amerikansk profesjonelt fotballag, eid av Jack Kent Cooke, som spilte i to sesonger på 1960-tallet. I 1967 spilte de i United Soccer Association, som de vant, og i 1968 var de grunnleggere av North American Soccer League. Los Angeles Wolves ble oppløst allerede i 1968. Hjemmebanen var Rose Bowl Stadium.

Kjente spillere som har spilt for klubben er blant andre Derek Dougan, Peter Knowles, Mike Bailey, Alun Evans, Graham Hawkins, Tony Knapp, Dave Wagstaffe, Terry Wharton og Ray Wood. Også nordmannen Leif Dag Werneid spilte for «Wolves», hvor han i 1968 spilte 21 kamper og noterte seg for fire mål.

## Referanser
Arne Würgler

**Arne Würgler** (født 30. oktober 1943 i København) er en dansk musiker og organisasjonsmann, politisk engasjert for Enhedslisten. Han er best kjent for sitt musikalske samarbeid med Benny Holst. 

Würgler har gjort seg bemerket som vokalist, sangskriver, gitarist og bassist. Han var med å stifte Danske Jazz, Beat og Folkemusikautorer (DJBFA), der han var formann fra 1973 til 2007. Han var også formann for den danske opphavsrettsorganisasjonen Koda i periodene 1989–1991, 1995–1997 og 2001–2003.

Würgler stilte som kandidat til Folketinget for Enhedslisten ved valgene i 1989 og 1994. Samme år var han også kandidat for Folkebevægelsen mod EU ved valgene til Europaparlamentet.

Würgler startet sin karriere som jazzmusiker, men ble i 1968 bassist i Burnin Red Ivanhoe og i 1969 i Pan. I 1971 etablerte han en duo sammen med Benny Holst. De spilte blant annet sanger med tekster af Jesper Jensen og deltog i Agitpops aktiviteter. Samarbeidet ble innledet med teaterstykket og LP-en *Skolesange*. Samtidig forlot han rockemusikken, hvor han hadde spilt en kort periode med Blast Furnace.

I 1985 udvidede Holst og Würgler duoen til en trio, *Sømanden og stjernerne*, hvor det tredje medlem, sjømannen, var harmonikaspilleren Niels Petersen.

Würglers CD *En hjertesag* utkom symbolsk på arbeidernes internasjonale kampdag 1. mai i 2009.

## Diskografi
### Arne Würgler
* 1970: *Plan* (Sonet) 
* 1971: *Blast Furnace* (Polygram) 
* 1974: *Frispark* (Demos) 
* 1977: *Så er vi nået dertil. Sange fra en kold tid* (Exlibris) 
* 1980: *Med egne ord* (Exlibris) 
* 1983: *Hold fast engel* (Harlekin) 
* 1995: *Amerikasange* (Olufsen DOCD) 
* 1998: *Nej i Maj* (Folkebevægelsen mod EU
* 2007: *Med egne ord* (samle-CD, Exlibris)
* 2009: *En Hjertesag* (Cope Records)
* 2011: *Små pindsvin* (Cope Records)
* 2012: *Hjemløs Woody på dansk* (Tønder Festival)

### Benny Holst og Arne Würgler
* 1971: *Skolesange* (LP, Agitpop 1) 
* 1972: *Europasange* (LP, Agitpop 2) 
* 1973: *Lærlingesange* (EP, Agitpop 3) 
* 1973: *Hvorlænge endnu* (LP, Agitpop 4) 
* 1976: *Den sidste olie* (LP, Agitpop 6) 
* 1979: *Ta' parti* (LP, Abra Cadabra) 
* 1992: *Europasange* (CD, MSCD) 
* 1999: *Agitpop* (CD, Olufsen) 
* 2000: *Panik* (CD, Enhedslisten)

## Priser
* 1989: Sømandsforbundets kulturpris
* 1998: Jord og betons kulturpris
* 2008: Gelsted, Kirk og Scherfigprisen
* 2009: Hederspris Danske Jazz, Beat og Folkemusikautorer

## Referanser


## Eksterne lenker
* 
* 
*
Abscisinsyre

**Abscisinsyre** (ABA) er et plantehormon som regulerer frøutvikling, frøhvile, spalteåpninger, toleranse for tørking og ledningsevne i xylemet (ledningsvev). ABA fungerer som et stresshormon, og man finner økte forekomster for eksempel ved tørke. Økte nivåer av ABA fører til at spalteåpningene lukker seg, og planten kan dermed spare på vannet som brukes til fotosyntese. Dette er en reaksjon som ellers skjer om natten. På dagtid går nivå av ABA ned og spalteåpningene åpner seg. Planten kan da bedrive transpirasjon.

## Eksterne lenker
* 
*
Politisk ordfører

**Politisk ordfører** er et begrep i dansk politikk, og betegner et medlem av en parlamentarisk forsamling som er utpekt til å fremføre et partis politikk, særlig i overordnede debatter. I Folketinget har alle partiene politiske ordførere, som har en mer utadrettet funksjon enn gruppeformennene. Disse rollene kan være sammenfallende, men er oftest fordelt på to forskjellige personer. Partiene utpeker også ordførere (talsmenn) på spesifikke saksområder.

## Referanser
Jacob Thurmann Ihlen

**Jacob Thurmann Ihlen** (født 17. mai 1833 i Holmestrand, død 10. oktober 1903 i Christiania) var en norsk advokat og Høyre-politiker.

## Karriere
Jacob tok examen artium i 1851 og den juridiske embedseksamen i 1855. Han ble advokat i Christiania fra 1859, og fikk møterett for Høyesterett fra 1863. Han ble valgt til Stortinget i 1883 og i 1886, for partiet Høyre. Han representerte valgkretsen *Kristiania, Hønefoss og Kongsvinger*. Han ble medlem av  Kristiania bystyre fra 1872.

Ihlen etablerte Forsikringsselskapet Norden sammen med Carl Ferdinand Gjerdrum, og var styreformann fra 1867 til 1903. Fra 1871 til 1903 var han også styreformann i Forsikringsselskapet Poseidon, og styremedlem i Hypotekbanken fra 1888.

## Familie
Ihlen var sønn av skipsreder Nils Ihlen (1793–1865) og Barbara Wincentz Thurmann (1800–1879). Han var bror til Niels Ihlen og Wincentz Thurmann Ihlen, onkel til Christian og Nils Claus Ihlen, og grandonkel til Nils, Joakim og Alf Ihlen.

Jacob Thurmann Ihlen giftet seg med belgiske Ambroisine Pauline Rouquet i februar 1868 i Vår Frelsers kirke, og paret fikk fem barn. Ihlen oppførte Huitfeldts gate 3, der familien bodde til hans død. Datteren Celina giftet seg med godseier og politiker Christian Pierre Mathiesen, og ble mor til seks barn. En annen datter, Barbara, giftet seg med advokat Arthur Knagenhjelm. Datteren Marie giftet seg med biskop Jens Gran Gleditsch. Deres sønn Jacob Ihlen ble advokat og offiser, og eide Parkveien 37 en tid.

Han ble kommandør av Sankt Olavs Orden i 1894. Han ble også kommandør av Dannebrogordenen samt Polarstjerneordenen. Han døde i 1903 i Kristiania. Hans svigersønn Christian Pierre ble senere styreformann i Forsikringsselskapet Norden.

## Referanser


## Eksterne lenker
* 
*
Lars Jorstad

**Lars Jacob Hvinden Jorstad** (1894–1970) var en norsk jurist og diplomat.

Han var sønn av overrettssakfører Thorstein Jorstad (1860–1947) og Elise Hvinden (1865–1945).

Etter å ha tatt juridisk embetseksamen i 1918 begynte Lars Jorstad i Utenriksdepartementet (UD) i 1919. 

Han giftet seg i 1928 med Kristen Preus Dietrichson (1883–1970) fra Sortland. Samme året ble han byråsjef i UD.

Fra 1931 til 1940 var han justissekretær (*greffier adjoint*) ved Den faste domstol for mellomfolkelig rettspleie i Haag, som hadde vært i drift siden 1921, men ble nedlagt i 1940. I 1942 ble Jorstad konsul i New York City, året efter ambassaderåd ved Norges ambassade i Washington.

Fra 1941 til 1945 var han også krigsdommer og militær forhørsdommer for norske militære styrker stasjonert der borte i USA og Canada. Etter krigen var han minister (tilsvarer ambassadør) ved legasjonen i Canberra fra 1947 til legasjonen ble nedlagt i juli 1950.

Etter noen tid i UD, blant annet i Fiskerigrense-komitéen fra september 1951, ble han senhøstes 1951 satt inn som midlertidig chargé d'affaires ved Norges ambassade i Moskva, da Carsten Jacob Helgeby ble syk.

Fra 1952 til 1959 var Jorstad ambassadør ved Norges ambassade i Haag. En mindre hendelse som skjedde i ambassadør Jorstads tid i Nederland, var at en snøstorm i desember 1954 førte til at julegrana som var på vei fra Oslo til Rotterdam med Fred Olsens «M/S Barok», ikke kom frem i tide til seremonien der Jorstad formelt skulle overrekke det norske juletreet til myndighetene i Rotterdam. 

Lars Jorstad ble pensjonist i 1964.

## Referanser
Leopold Herman Severin Løvenskiold

**Leopold Herman Severin Løvenskiold** (født 31. mars 1813 på Fossum hovedgård ved Skien, død 11. juni 1848 i Flensborg) var en norsk frivillig i Treårskrigen, en yngre bror til politikeren Otto Joachim Løvenskiold.

Han var sønn av stattholder Severin Løvenskiold og Sophie Hedevig, født komtesse Knuth-Christiansdal. I 1825 begynte han på Sjøkrigsskolen i Frederiksværn, men forlot skolen etter seks år. Han studerte heretter ved landbruksskoler i Sveits og København, innen han den 24. mai 1848 meldte seg som frivillig til krigen. Han avanserte til underoffiser og sekondløytnant, og deltok i slagene ved Bov, Slesvig og Dybbøl. I våpenhvilen mellom de to sistnevnte slag, reiste han hjem til Norge hvor han talte Danmarks sak og vervet nye frivillige.

## Dødelig såret
Løvenskiold ble i juni 1848 hardt såret ved Dybbøl Mølle, hvoretter han ble funnet av den hannoveranske kaptein de Vaux, og sendt til Gråsten sammen  med andre fanger. Deretter ble han flyttet til lasarettet i Flensborg, hvor han døde noen dager senere. Det ble holdt minnegudstjeneste i Flensborg, og siden ble han begravet – etter eget ønske – ved siden av våpenbrødrene kaptein Thestrup og oberstløytnant Otto Ludvig von Munthe af Morgenstierne i Sønderborg.

Den 14. juni 1925, ble det lagt en minnesten på Møllevej mellom Nybøl Mølle og Stenderup gamle kro, hvorpå leses:
**

## Referanser
Golfito

**Golfito** er en by og administrasjonssentrum i kantonen Golfito i provinsen Puntarenas i Costa Rica. Distriktet Golfito hadde 11&nbsp;284 innbyggere i 2011.

Byen ligger på ei smal landstripe mellom Golfitobukta i Golfo Dulce og en ås. Den består av to deler; selve sentrum i sør, og et boligområde nær havna. Lenger nord ligger Golfito flyplass og et taxfreeområde. Golfito var tidligere et viktig område for bananplantasjer, og United Fruit Company hadde fram til 1985 hovedkvarter like nord for byen.

## Referanser
Ciudad Cortés

**Ciudad Cortés**, tidligere **Puerto Cortés**, er en by og administrasjonssentrum i kantonen Osa i provinsen Puntarenas i Costa Rica. Byen tilhører distriktet Puerto Cortés, som hadde 7&nbsp;969 innbyggere i 2011.

Ciudad Cortés befinner seg sørvest i landet, om lag 10 kilometer fra stillehavskysten. Den fikk bystatus i 1957.

## Referanser
Fylkesvei 1362

**Fylkesvei 1362** går mellom Asper bru og Nes i Nordre Follo.

Frem til 2019 hadde veien betegnelsen fylkesvei 25 (Akershus).

## Kommuner og knutepunkter

## Referanser




## Eksterne lenker
* Vegvesenets vegkart 
*
Åarjelsaemien Vierhtiesåafoe

**Åarjelsaemien Vierhtiesåafoe** (*Sørsamisk Kunnskapspark*) eller **Gaske-Nøørjen Saemienskovle** (sørsamisk for *Sameskolen for Midt-Norge*) er et opplæringstilbud med internat i Hattfjelldal. Skolen tilbyr undervisning i og på sørsamisk for elever først og fremst fra Nordland, gjennom nettbasert fjernundervisning med videokonferanseutstyr og kortere leirskoleaktige språksamlinger for ulike klassetrinn. 

Skolen ble etablert i 1951 for å ersatte sameskolen i Havika i Namsos. Denne ble etablert i 1910 av Norges Samemisjon; det var en skole *for* samer, men uten undervisning på samisk. Da GNS ble etablert var det som en statlig drevet skole; og skolen hadde vært under utredning siden 1938. Lokaliseringen i Hattfjelldal var delvis begrunnet med at det var tilgjengelige lokaler fra krigstiden. Da skolen startet ble det heller ikke her undervist på samisk eller i samiske fag, men toleransen for å la barna snakke samisk i fritiden var større her enn i Havika. Da Åarjel-saemiej skuvle ble åpnet i Snåsa i 1968 var det opprinnelig planen at GNS skulle legges ned, men skolen ble videreført etter ønske fra foreldre med tilknytning til skolen. Et nytt skolebygg ble innviet i 1977.

I Hattfjelldal ligger også det sørsamiske kultursenteret Sijti Jarnge, som åpnet i 1987. 

Skolen ble i statsbudsjettsforslaget for 2016 foreslått nedlagt fra skoleåret 2016-17, men ble videreført. 

## Referanser

## Eksterne lenker
*
Folkebevægelsen mod EU

**Folkebevægelsen mod EU** er en dansk organisasjon som arbeider for dansk utmeldelse av EU. Organisasjonen ble stiftet som *Folkebevægelsen mod dansk medlemskab af EF* i 1972. Den består dels av tilsluttede organisasjoner, dels av lokale komitéer med individuelle medlemmer. 

Folkebevægelsen deltar i valgene til EU-parlamentet, og har vært representert der siden 1979. Fra 2014 har Rina Ronja Kari representert Folkebevegelsen der. Hun tok da over etter Søren Søndergaard. Ved valgene i Danmark er organisasjonen tildelt partibokstaven «N» på stemmeseddelen.

## Historie
Organisasjonen ble stiftet på en landskonferanse i Odense 21. april 1972. Dens forløpere var *Fællesudvalget mod dansk medlemskab af EF*, *Vestjysk Folkebevægelse* (i Ribe Amt) og *Folkebevægelsen i Fyns Amt*. Organisasjonen har fungert som kampanjeorganisasjon for nei-siden ved de ulike danske folkeavstemningene om EF/EU i 1972, 1986, 1992, 1993, 1998 og 2000. 

Folkebevægelsen har opp gjennom historien endret navn flere ganger:
* *Folkebevægelsen mod dansk medlemskab af EF* (21. april – 8. oktober 1972)
* *Folkebevægelsen mod EF* (8. oktober 1972 – 2. februar 1994)
* *Folkebevægelsen mod EF-Unionen* ( 3. februar 1994 – 26. september 1998)
* *Folkebevægelsen mod EU* (siden 27. september 1998)

## Se også
*Folkebevegelsen mot norsk medlemskap i EEC

## Referanser


## Eksterne lenker
* 
*
Otto Jacob Lange Kildal

**Otto Jacob Lange Kildal** (født 26. desember 1896 i Hadsel, død 1. desember 1974) var en norsk diplomat.

Han var sønn av sorenskriver Daniel Balthazar Kildal (1864–1926) og Annavida Fredriksen (1867–1948).  Etter examen artium 1915, militæret i 1915 og cand.jur. 1920 var han dommerfullmektig ett år før han i 1922 ble ansatt i utenrikstjenesten. I 1948 giftet han seg med Anna Greta Laurent (1898).

## Stasjoneringer
* 1922 generalkonsulatet i Hamburg, Reykjavik og Antwerpen, samt det norske Handelskammer i London, 
* 1932 ved legasjonen i Berlin
* 1933–1942 visekonsul i Shanghai
* 1943–1944 konsul på Færøyene
* 1944 fungerende generalkonsul Reykjavik 
* 1944–1945 generalkonsul Antwerpen 1944-45, 
* 1946 generalkonsul i Shanghai 
* 1949 ekspedisjonssjef UD, den alminnelige avdeling
* 1952 sendemann Norges ambassade i Brussel (ambassadør siden 1956), sideakkreditert til Luxembourg
* 1959–1967 ambassadør Norges ambassade i Haag

## Ordener og utmerkelser
* K. St. Olavs Orden 1956
* Stk. Leopold IIs orden fra Belgia
* Stk. Eikekroneordenen fra Luxembourg
* Stk. Oranje-husordenen fra Nederland
* Stk. Oranje-Nassau-ordenen fra Nederland
* K.1 Finlands løves orden
* K.1 Nordstjerneordenen fra Sverige
* R.1 Finlands hvite roses orden
* L. erindr, med.
* N. erindr, med.

## Referanser
Informasjonslogistikk

**Informasjonslogistikk** er et begrep som handler om informasjonshåndtering i en virksomhet. Informasjonslogistikk er tverrfaglig, og kombinerer fag som informatikk og IT, logistikk, økonomi, prosesser, lederskap og organisasjonsteori.

## Definisjon
En vanlig definisjon på informasjonslogistikk er at man skal behandle informasjonsstrømmer slik at rett informasjon kommer til rett person på rett måte i rett tid og til rett kostnad. Informasjonslogistikk handler om å skape effektive informasjonsprosesser og å forflytte informasjon effektivt på samme måte som logistikk handler om å forflytte materiell og fysiske produkter effektivt.

Høyskolen i Halmstad definerer informasjonslogisitkk som et fagfelt som bygger broer mellom funksjoner, prosesser og mennesker. Hovedvekten ligger på å lede, analysere, utvikle og implementere informasjonsløsninger. Målet er å øke effektiviteten og gi bedre økonomi for virksomheten.

## Forskning og utdannelse
I Sverige finnes Centrum för Informationslogistik (CIL), en skole som driver med forskning og utdannelse innenfor Informasjonslogistikk i samarbeid med Linneuniversitetet. BI har også fag som omfatter informasjonslogistikk.

## Referanser
Figaleia (Hellas)

**Figaleia** (gresk: Φιγαλεία) er en landsby og tidligere kommune i Elis på Peloponnes i vestlige Hellas. Navnet på landsbyen er tatt fra den tidlige antikke bystaten (polis) Figaleia som ligger i nærheten av dagens landsby.

Siden reformene i lokalstyre i 2011 er landsbyen i dag en del av kommunen Zacharo som den er en kommunal enhet av. I henhold til folketelling av 2001 bodde det 184 mennesker i landsbyen og 2 499 i kommunen. Setet for kommunen var Nea Figaleia. Landsbyen Figaleia er lokalisert sør for Andritsaina, vest for Megalopoli, nord-nordvest for Kalamata, nordøst for Kyparissia, og sørøst for Pygos. Landsbyen ligger på det fjellrike sørlige Elis. Elven Neda strømmer gjennom den kommunale enheten.

## Underinndelinger
Den kommunale enheten Figaleia er inndelt i følgende kommuner (konstituerte landsbyer i parentes:)
* Figaleia
* Kryoneri (Kryoneri, Trianta)
* Nea Figaleia (Nea Figaleia, Faskomilia)
* Perivolia
* Petralona
* Stomio

## Se også
* Figaleia, den antikke byen

## Referanser
Jacqueline Kennedys rosa Chanel-drakt

En **rosa drakt** med skjørt og jakke designet av motehuset Chanel var en del av antrekket til Jacqueline Bouvier Kennedy da hun ledsaget sin ektemann, president John F. Kennedy da han ble myrdet. Drakten er blitt kalt «det mest legendariske klesplagget i USAs historie».

## Referanser


## Eksterne lenker
* Jacqueline Kennedy i den rosa drakten
Nordisk mesterskap i troppsgymnastikk for junior 2002

**Nordisk mesterskap i troppsgymnastikk for junior 2002** ble arrangert 20. april 2002, i Lingvallen i Ängelholm i Sverige. Dette mesterskapet var for klubblag, ikke for landslag. 

Konkurranseformen var *Euroteam*, (tilsvarende dagens TeamGym), slik at det konkurreres sammenlagt i frittstående, tumbling og trampett.

## Resultater
### Kvinner

### Herrer

### Mix

## Eksterne lenker
* DGF - TeamGym - Nordiske Juniormesterskaber 2002 - 20/4-2002
Familien Flint på Viva Rock Vegas

***Familien Flint på Viva Rock Vegas*** (originaltittel: *The Flintstones in Viva Rock Vegas*) er en amerikansk spillefilm fra 2000.

## Handlingsreferat
De to bestevennene Fred Flintstone og Barney Rubble er to ungkarer som nylig har kvalifisert seg som kran-førere hos Slate & Company. Deres neste ønske er å finne seg kjærester. En liten grønn romvesen kalt The Great Gazoo som har blitt forvist til jordkloden av dens egen art, tilbyr seg å hjelpe dem - selv om bare de kan se ham. I mellomtiden ønsker Wilma Slaghoople å leve et normalt liv og vanlige aktiviteter, som bowling, selv om hennes kontrollerende mor Pearl ønsker at hun skal gifte seg med den sleipe kasino-eieren Chip Rockefeller. Etter at Wilma i sinne stikker av og går til en Burger King i Bedrock, tilbyr servitøren Betty O'Shale henne å dele leiligheten hennes - og skaffer også Wilma en jobb.

Wilma og Betty inviterer Fred og Barney til et karneval. Wilma inviterer de nye vennene sine hjem til en bursdagsfest for faren hennes, oberst Slaghoople - hvor vennene blir sjokkerte over rikdommen hennes. Fred har til hensikt å fri til henne, men ombestemmer seg etter å ha møtt Chip - som forakter hans lavt betalte jobb hos Slate & Company. Wilmas mor, Pearl, misliker datterens tre nye vennene. Men obersten, glad på grunn av Wilmas glede, aksepterer dem og gir Wilma et veldg verdifullt perlekjede som oldemoren hans en gang eide.

Chip gratulerer Fred med å tiltrekke seg Wilma, ber om unnskyldning for å ha tidligere hånet Freds arbeid, og inviterer vennegjengen til Rock Vegas Resort. Men uten at de andre vet det, ønsker Chip at Wilma skal dumpe Fred. Gangsterene Big Rocko og Little Rocko besøker Chip og kjæresten Roxie, for å få tak i veldig mye penger som Chip skylder sjefen deres. Gazoo overhører Chip som påstår at hans nært forestående ekteskap med Wilma, snart kommer til å gi ham tilgang til hele Slaghoople-formuen. De tror at denne planen er troverdig, og gangsterne sier seg enige om å vente med å kreve inn pengene til etter bryllupet deres.

Chip legger Wilmas perle-kjede i lommen til Fred, før han ber Fred tømme lommene sine. Fred blir deretter arrestert for tyveri av perlene. Wilma tror at Fred og Barney hadde stjålet fra henne, og hun går tilbake til Chip. The Great Gazoo besøker deretter begge mennene i fengselet, og avslører at Chip står i stor gjeld til en mafia og at han ønsker å gifte seg med Wilma i håp om å få tak i i Slaghoople-familien store formue. Fred og Barney kommer seg snart ut av fengsel, og Fred ønsker å forsone seg med Wilma. I mellomtiden, planlegger Chip å fri til Wilma - i den tro at hun kommer til å si ja til å gifte seg med ham.

## Skuespillere

* Mark Addy - Fred Flint
* Stephen Baldwin - Barney Rubble
* Kristen Johnston - Wilma Slaghoople
* Jane Krakowski - Betty O'Shale
* Joan Collins - Pearl Slaghoople

## Referanser


## Eksterne lenker
* 
*
BMI Regional

**British Midland Regional Limited** (kjent som **bmi Regional,** tidligere **flybmi**) var et Britisk flyselskap som drev med passasjerflyvninger i Norge, Sverige, Danmark, Storbritannia, Tyskland, Belgia, Frankrike og Italia. Flyselskapets hovedkontor lå på East Midlands Lufthavn i North West Leicestershire, og hadde sine operative baser i Bristol, Birmingham, East Midlands, Manchester, Glasgow, Edinburgh og Aberdeen. Den 16. februar 2019, meldte selskapet seg konkurs, grunnet Brexit-saken og høye drivstoffpriser.

BMI Regional var et tidligere datterselskap av British Midland International (BMI), som ble kjøpt av International Airlines Group (IAG) fra Lufthansa i april 2012. BMI Regional ble i mai 2012 solgt til Sector Aviation Holdings og ble et uavhengig flyselskap, og har hatt sin egen operative lisens (AOC) siden oktober 2012.

## Historie

Flyselskapet ble grunnlagt i 1987 som *Business Air* og startet flyvningene i august 1987. I 2001 skiftet de navn til BMI Regional.

Som en del av det større British Midland International / BMI International, var BMI Regional tidligere eid av Sir Michael Bishop (50%), Lufthansa (30%) og Scandinavian Airlines (20%). Lufthansa kjøpte Sir Michael Bishops og SAS' eierandeler i oktober 2009, og overtok hele eierskapet i BMI Regional. En gjennomgang av BMI Regionals virksomhet ble kunngjort den påfølgende måneden. Det ble funnet tapsbringende ruter og dårlig kapasitetsutnyttelse av flåten, dette resulterte i at BMI Regional hadde et overskudd på tre Embraer -fly i 2010, og flyselskapet begynte omorganiseringen av ansatte, flåte og driften. Flyene som ikke brukt, ble leid ut til andre flyselskaper, og flere ansatte måtte gå.

I januar 2013 ble BMI Regional kåret til det mest punktlige flyselskapet i Storbritannia, for det syvende året på rad, basert på Civil Aviation Authoritys statistikker for 2012.

## Destinasjoner
BMI Regionals destinasjoner (per november 2013):

***'
* [[Esbjerg]] - [[Esbjerg Lufthavn]]

***'
* Kristiansund - Kristiansund lufthavn, Kvernberget
* Tromsø - Tromsø lufthavn
* Harstad/Narvik - Harstad/Narvik Lufthavn, Evenes
* Oslo - Oslo lufthavn
* Stavanger - Stavanger Lufthavn, Sola

***'
* [[Göteborg]] - [[Göteborg-Landvetter flygplats|Gøteborg Lufthavn, Landvetter]]

***'
* Aberdeen - Aberdeen Lufthavn
* Newcastle - Newcastle Lufthavn
* Manchester - Manchester lufthavn
* Birmingham - Birmingham Lufthavn
* East Midlands - East Midlands Lufthavn
* Norwich - Norwich Lufthavn
* Bristol - Bristol Lufthavn

***'
* [[Bremen]] - [[Bremen Lufthavn]]
* [[Hamburg]] - [[Hamburg Lufthavn]]
* [[München]] - [[München internasjonale lufthavn]]
* [[Frankfurt am Main]] - [[Frankfurt internasjonale lufthavn]]

***'
* Brussel - Brussel lufthavn

***'
* [[Toulouse]] - [[Toulouse-Blagnac lufthavn|Toulouse Lufthavn]]

***'
* Milano - Milano Lufthavn, Malpensa

## Flåte

BMI Regionals flåte per 8. april 2013:

## Referanser


## Eksterne lenker
*
Absolute Hits 2013

***Absolute Hits 2013*** er et samlealbum som inneholder flere av de største hit-låtene i musikkåret 2013. 

Albumet kom ut i desember 2013 ved siden av Absolute Music-serien. 

## Sporliste
### Spor cd1
# Katy Perry – «Roar» 
# Envy – «In Your Arms» 
# Pink feat. Nate Ruess – «Just Give Me a Reason» 
# Ellie Goulding – «Burn» 
# Ylvis – «The  Fox» 
# Martin Garrix – «Animals» 
# Miley Cyrus – «We Can't Stop» 
# Passenger – «Let Her Go» 
# Avicii – «Wake Me Up» (Radio Edit)
# Ask Embla – «Fathers Eyes» 
# Naughty Boy feat. Sam Smith – «La La La» 
# The Script feat. will-i-am – «Hall Of Fame» 
# Pittbull feat. Christina Aguilera – «Feel This Moment» 
# Lupe Fiasco & Guy Sebastian – «Battle Scars» 
# Justin Timberlake – «Mirrors» (Radio Edit)

### Spor cd2
# Kim Cesarion – «Undressed» 
# Calvin Harris feat. Ellie Goulding – «I Need Your Love» 
# Truls – «Out Of Yourself» 
# Eliza Doolitle – «Big When I Was Little» 
# Adelén – «Bombo» 
# D'Sound – «Lose Control» 
# Rudimental – «Waiting All Night» 
# Conor Maynard – «R U Crazy» 
# The Lumineers – «Ho Hey!» 
# Silya & The Sailors – «Sucka» 
# Laleh – «Colors» 
# Gabriella Aplin – «Please Don't Say You Love Me» 
# DJ Broiler – «Vannski» 
# Madcon – «In My Head» 
# Steffen Jakobsen – «What She Wants»
Ukraine International Airlines

**Ukraine International Airlines** (**UIA**) er et nasjonalt flyselskap og det største i Ukraina. Selskapet ble opprettet 1. oktober 1992. Selskapet har idag et rutenettverk som spenner over Europa, Midtøsten og Asia. Hovedflyplassene i rutenettverket er Boryspil internasjonale lufthavn i Kyiv.

## Se også
* Ukraine International Airlines Flight 752

## Referanser


## Eksterne lenker
*
Absolute Music 62

***Absolute Music 62*** er det 62. samlealbumet i den norske Absolute Music-serien og ble utgitt 23. september 2013.

## Sporliste
# Avicii – «Wake Me Up»
# donkeyboy – «Triggerfinger»
# Naughty Boy feat. Sam Smith – «La La La»
# Ask Embla – «Fathers Eyes»
# Kim Cesarion – «Undressed»
# John Newman – «Love Me Again» (Radio Edit)
# Calvin Harris feat. Ellie Goulding – «I Need Your Love»
# Bastille – «Pompeii»
# Bruno Mars – «Treasure» 
# Icona Pop feat. Charli XCX – «I Love It»
# DJ Broiler & Sirkus Eliassen – «En gang til»
# Major Lazer feat. Busy Signal, The Flexican & FS Green – «Watch Out for This (Bumaye)»
# Nils Noa feat. Vinni – «Fade Away»
# Martin Solveig & The Catarcs – «Hey Now»
# Madcon – «One Life»
# Jason Derulo – «The Other Side»
# Contiez feat. Treyy G – «Trumpsta»
# Linnea Dale – «A Room In A City»

## Kilder
*''Absolute Music 62'' hos Platekompaniet
Bjørn Barth

**Bjørn Barth** (1931–2014) var en norsk diplomat.

Etter eksamen fra sjøkrigsskolen 1954 begynte han i utenrikstjenesten i 1959 og ble i 1981 første norske ambassadør til Irak.  Han mottok St. Olavs Orden i 1990. Ambassadør Barth var æresborger av Athen og innehaver av den greske Føniksordenen av 1996.

## Posteringer
* 1960–1962 attaché ved Norges ambassade i Paris
* 1962–1965 visekonsul ved generalkonsulatet i New York City
* 1965–1967 førstesekretær i UD
* 1967–1970 førstesekretær ved Norges faste delegasjon i Genève
* 1971 handelspolitisk medarbeider for Norges Eksportråd
* 1971–1972 byråsjef i UD med ansvar for EFTA-saker
* 1973–1975 ambassaderåd og industriråd ved ambassaden i Brussel
* 1975-1977 ambassaderåd 1975-76 ministerråd 1976-77 ved Norges delegasjon ved [Organisasjonen for økonomisk samarbeid og utvikling] (OECD)
* 1977–1981 ministerråd ved Norges ambassade i Washington
* 1981–1982 ambassadør ved Norges ambassade i Bagdad — første norske ambassadør til Irak
* 1982–1983 spesialrådgiver for energispørsmål i UD og norsk representant i styret for Det internasjonale energibyrået (IEA)
* 1983–1985 sjef for oljemarkedsavdelingen i sekretariatet ved Det internasjonale energibyrået (IEA)
* 1986–1989 ekspedisjonssjef i UD
* 1989–1994 ambassadør og Norges faste delegerte ved Organisasjonen for økonomisk samarbeid og utvikling (OECD) 
* 1994–1996 ambassadør ved Norges ambassade i Athen 
* 1996–1999 ambassadør ved Norges ambassade i Haag

## Referanser
Försvarsmakten (Finland)

**Puolustusvoimat** (finsk) eller **Försvarsmakten** (svensk) er Finlands militærvesen. Det er underlagt Forsvarsministeriet og består av en armé, en marine og et flyvåpen. Den finske grensevakten er underlagt Innenriksministeriet, men kan gjennom en særlig beslutning tilføres forsvaret i en krigs- eller trusselsituasjon.

Finland har aktiv verneplikt og militærvesenet er basert på et såkalt kadersystem, der kun en del av det militære personellet er avlønnet og militært utdannet stampersonell, og brorparten av krigsorganisasjonen består av reservister.

## Distinksjoner
;Offiserer

;Underoffiserer og manskaper

## Eksterne lenker
*
Ulrich Østigård Ness

**Ulrich Østigård Ness** (født 28. oktober 1996) er en norsk fotballspiller som spiller for .

Som femåring begynte Østigård Ness å spille fotball for Trosterud i Alna bydel, før han gikk til Lindeberg et halvt år senere. Etter to år i Lindeberg spilte han for Grei SF fra januar 2009 til desember 2010. Deretter begynte han å spille for Lyn.

## Referanser


## Eksterne lenker
*
Norges ambassade i Bagdad

**Norges ambassade i Bagdad** åpnet våren 1981 og ble forlatt under Gulfkrigen en gang like etter nyttår 1990. Den lå i Bagdad men finnes ikke lenger.

Norge har hatt et ulønnet generalkonsulat i Bagdad, i alle fall på 1960-tallet. Etter den andre verdenskrig hadde Norge hatt en sideakkreditert sendemann til Irak, stasjonert ved legasjonen i Ankara.  
*1949–1950 Ernest Krogh-Hansen fra Ankara
*1956–1962 Ivar Lunde fra Ankara
*1962–1966 Peter Martin Anker fra Ankara
*1966–1972 Ivar Melhuus fra Ankara
*1973–1978 Ditlef Knudsen fra Ankara
*1978–1980 Per Thee Nævdal fra Ankara
Bilaterale forbindelser med Irak ble etablert den 14. oktober 1980.  I 1981 ble ambassaden åpnet. Selv om landet akkurat hadde startet Iran–Irak-krigen 1980–1988, var her muligheter for handel
*1981–1982 Bjørn Barth
*1982–1988 Torolf Raa
*1988–1990 Harald Lone
*1990 Peter Nicolay Ræder
Ambassaden ble forlatt på grunn av Gulfkrigen der Irak slåss mot en USA-ledet styrke.

Fra 2005 har vi atter vært representert med en sideakkreditert ambassadør tross  Irak-krigen som har vart siden 2003 mellom Irak og en USA-ledet styrke.
*2005–2007 Sverre Stub fra Norges ambassade i Amman
*2007–2009 Mette Ravn fra Amman
*2009–2013 Petter Ølberg fra Amman
*2013 Sissel Birgitte Breie fra Amman

## Referanser
EM i troppsgymnastikk 2000

**Europamesterskapet i troppsgymnastikk 2000** for senior ble arrangert 27.–28. oktober 2000 i National Indoor Arena i Birmingham i England. Dette mesterskapet var for klubblag, ikke for landslag.

Konkurranseformen var *Euroteam* (tilsvarende dagens TeamGym), slik at det konkurreres sammenlagt i frittstående, tumbling og trampett.

## Resultater
### Mix

### Kvinner

### Herrer

## Eksterne lenker
* GymMedia - EUROTEAM 2000 BIRMINGHAM / GBR, National Indoor Arena 27th - 28th OCTOBER 2000
Charles Cooley

**Charles Horton Cooley** (født 17. august 1864, død 8. mai 1929) var en amerikansk sosiolog. Hans faglige interesseområder favnet politikk, økonomi, psykologi, sosiologi og sosialpsykologi. Han var den åttende presidenten for American Sociological Association. I sitt faglige arbeid var han særlig opptatt av forholdet mellom individ og samfunn og hvordan dette kunne danne en «organisk» helhet, som reaksjon på «mekaniske» sosiologiske teorier. Cooley regnes gjerne også som en grunnlegger av feltet sosialpsykologi innen sosiologien, gjennom verket *Human Nature and the Social Order* (1902).

## Referanser


## Litteratur
* Marshall J. Cohen, Charles Horton Cooley and the Social Self in American Thought, New York: Garland Publishing, Inc. (1982)
* Barnes, Harry E (Editor). *An Introduction to The History of Sociology*. The University of Chicago Press . 1970. Chapter XLIII. Charles Horton Cooley: Pioneer in Psychosociology - Richard Dewey.
* Coser, Lewis A., *Masters of Sociological Thought : Ideas in Historical and Social Context*, New York, Harcourt Brace Jovanovich, 1971. ISBN 0-15-555128-0. He has a chapter on Cooley. https://web.archive.org/web/20070809111448/http://www2.pfeiffer.edu/~lridener/DSS/INDEX.HTML#cooley
* Gutman, R. (1958). Cooley: A Perspective. American Sociological Review, 23 (3), 251-256.
* Levine, Donald N. *Visions of the Sociological Tradition*.  The University of Chicago Press.  1995.  pgs. 263-267
* Mead, G. H. (1930). *[http://www.brocku.ca/MeadProject/Mead/pubs2/papers/Mead_1930a.html Cooley's Contribution to American Social Thought]*. The American Journal of Sociology, 35 (5), 693-706.
* Wood, A. E. (1930). Charles Horton Cooley: An Appreciation. The American Journal of Sociology, 35 (5), 707-717.
Jens Lillelund

**Jens Lillelund** (født 22. oktober 1904 i Lime, død 10. juli 1981 i Gentofte) var en dansk forretningsmann og motstandsmann under andre verdenskrig. Han ledet gruppen Holger Danske.

## Motstandsarbeid
Lillelund hadde handels- og bankutdannelse. Ved Tysklands angrep på Danmark arbeidet han for et amerikansk firma i København. I aprildagene 1940 ble han arrestert etter å ha kommet i klammeri med tyske okkupasjonssoldater, men ble raskt satt fri.

Han kom med i motstandsarbeid og forsøkte seg på sabotasjevirksomhet. I 1942 kom han i kontakt med Carl Munck og Josef Søndergaard. Sammen utga de en illegal avis for gruppen De Frie Danske. I 1943 skiftet gruppen navn til Holger Danske, og etter at gruppen fikk forsyninger av sprengstoff fra britene, ble Lillelund engasjert i sabotasjearbeid. Fra april–mai til september ble det gjenomført omkring 30 sabotasjeaksjoner. Lillelund var med på noen av disse som vaktmann. En slik aksjon var sprengningen av Forum-hallen på Frederiksberg den 24. august 1943.

Etter denne aksjonen tok de fleste av sabotasjegruppens medlemmer seg til Sverige. Lillelund mistet også kontakt med de som drev mottak av britiske fallskjermdropp. Lillelund bidro til å gjenoppbygge Holger Danske, som til slutt omfattet fem undergrupper. Sabotasjevirksomheten kunne dermed gjenopptas og Lillelund bidro i arbeidet  med organisering og planlegging.

Lillelund engasjerte seg høsten 1943 i redningen av danske jøder.

Lillelund ble i desember 1943 angitt av Hedvig Delbo. Han ble forsøkt arrestert, men unnslapp. Forsøket hans på å likvidere Delbo mislykkes. Han tok seg så til Sverige, der han ble leder for sekretariatet i *Kontaktudvalget*.

I juni 1944 vendte Lillelund tilbake til Danmark for å reorganisere Holger Danske, som i hans fravær hadde nærmet seg partiet Dansk Samling. Lillelund ønsket en uavhengig organisasjon og Holger Danske gikk sammen med organisasjonen Ringen ledet av Frode Jakobsen.

Etter et nytt opphold i Sverige kom Lillelund i august igjen tilbake til Danmark. Flemming B. Muus ba ham om å organisere sabotasjegrupper i Jylland. Dette medførte omkring 50 sabotasjeaksjoner. Sabotasjegruppene ble forsterket med agenter fra det britiske SOE. Lillelund samarbeidet med Anton Toldstrup, men kom i konflikt med Vagn Bennike, og måtte mot utgangen av 1944 igjen ta seg til Sverige. Der engasjerte han seg på nytt i *Kontaktudvalget*.

I mars 1945 dro Lillelund til Storbritannia der han gjennomgikk opplæring. Ved frigjøringen av Danmark var han liaisonoffiser ved den den allierte ekspedisjonsstyrken ledet av general Richard Henry Dewing. Lillelund hadde rang som løytnant i Den britiske hær.

## Etter verdenskrigen
Etter krigen etablerte Lillelund seg med eget firma i bilbransjen.
 
Han var formann for Ligaen for tolerance, Danmarks komité for Sovjets jøder og Dansk-Israelsk selskab.

## Utmerkelser
Lillelund ble tildelt Kong Christian Xs erindringsmedalje for deltakelse i krigen 1940–45. Fra USA fikk han Frihetsmedaljen med bronsepalme.

## Referanser
Jacob Krog Borch

**Jacob Krog Borch** (født 13. juli 1813 i Drammen, død 17. juni 1886 samme sted) var kjøpmann, trelasthandler, skipsreder og fabrikkeier i Drammen.

## Liv og virke
### Bakgrunn og familie
Han var sønn av kjøpmann Christopher Borch og hustru Margarethe, født Møller.

Jacob Borch var gift med Sophie Gullichsen, datter av prokurator John Gullichsen og Alette Schioldborg. Sophie var en av skipsreder Erik Børresens to pleiedøtre. Fra omkring 1870 bodde familien i Villa Fjellheim, også kjent som Fjellheim gård, som den svenske arkitekten Emil Victor Langlet tegnet for Borch og hans familie.

### Forretningsmann og gründer
Etter fem-seks år som handelsbetjent i Kristiania ble han handelskontorist i Drammen. I 1840 tok han borgerskap som kjøpmann i byen og i de neste 13 årene drev han Børresboden, skipsreder Erik Børresens butikk i byen.

Samtidig som han drev Børresboden, begynte Borch å kjøpe opp sagbruk og å drive sagbruk oppover langs Drammensvassdraget. Holmen i Drammen hadde blitt utbygd som opplagsplass for trelasthandlere fra 1830-årene, og da eieren der gikk konkurs i 1848, kjøpte Borch det meste av området. Rundt midten av 1850-årene var Borch blant Drammens ti største trelasteksportører. Han hadde sete i Trelasthandlerdireksjonen fra 1836 til 1886, først som bjelkehandler, senere som sagbrukseier. I tillegg til dette var han medeier i Nøste Væveri og i Haugsund (Hokksund) Kobberværk. I 1866 bygde han den første dampdrevne sagen i Drammen. Da etterspørselen etter tømmer avtok i Europa, kom konkursene, og i 1879 var den et faktum også for Borch. Etter dette trakk han seg tilbake fra all merkantil virksomhet.

### Politisk engasjement
Fra 1844 var han medlem av Drammen bystyre, han var ordfører i årene 1856-57 og fra 1869-70. Han var også varaordfører i fire perioder. Fra 1847 til 1879 var han stortingsrepresentant eller suppleant for Drammen :
* 1851: Annen representant, medlem av bankkomiteen og sekretær i jernbanekomiteen
* 1854: Annen representant, sekretær i bankkomiteen
* 1859: Første representant, medlem av bankkomiteen. Medlem av kroningsdeputasjonen til Stockholm i 1860
* 1865: Annen representant, formann for bankkomiteen
* 1877: Første representant, medlem av lagtinget, jernbanekomiteen, skattekomiteen og 1879 valgkomiteen

## Heder
* Ridder av Vasaordenen 1865
* Ridder av St. Olavs Orden 1873

## Referanser


## Eksterne lenker
*